CELEX: 32007D0205
Language: el
Date: 2007-03-22 00:00:00
Title: 2007/205/ΕΚ: Απόφαση της Επιτροπής, της 22ας Μαρτίου 2007 , όσον αφορά την καθιέρωση κοινού μορφοτύπου για την πρώτη έκθεση των κρατών μελών σχετικά με την εφαρμογή της οδηγίας 2004/42/ΕΚ του Ευρωπαϊκού Κοινοβουλίου και του Συμβουλίου για τον περιορισμό των εκπομπών ορισμένων πτητικών οργανικών ενώσεων [κοινοποιηθείσα υπό τον αριθμό Ε(2007) 1236] (Κείμενο που παρουσιάζει ενδιαφέρον για τον ΕΟΧ )

31.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 91/48
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 22ας Μαρτίου 2007
   όσον αφορά την καθιέρωση κοινού μορφοτύπου για την πρώτη έκθεση των κρατών μελών σχετικά με την εφαρμογή της οδηγίας 2004/42/ΕΚ του Ευρωπαϊκού Κοινοβουλίου και του Συμβουλίου για τον περιορισμό των εκπομπών ορισμένων πτητικών οργανικών ενώσεων
   [κοινοποιηθείσα υπό τον αριθμό Ε(2007) 1236]
   (Κείμενο που παρουσιάζει ενδιαφέρον για τον ΕΟΧ)
   (2007/205/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2004/42/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε χρώματα διακόσμησης και βερνίκια και σε προϊόντα φανοποιίας αυτοκινήτων και για την τροποποίηση της οδηγίας 1999/13/ΕΚ (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2004/42/ΕΚ, τα κράτη μέλη υποχρεούνται να καταρτίσουν προγράμματα παρακολούθησης, προκειμένου να εξακριβώνουν τη συμμόρφωση με τις διατάξεις της εν λόγω οδηγίας, και να υποβάλουν έκθεση σχετικά με τα αποτελέσματα του προγράμματος παρακολούθησης, καθώς και τις κατηγορίες και τις ποσότητες προϊόντων για τα οποία χορηγήθηκε άδεια σύμφωνα με το άρθρο 3 παράγραφος 3 της εν λόγω οδηγίας, βάσει κοινού προτύπου, που καταρτίζεται από την Επιτροπή.
            
         
               (2)
            
            
               Σύμφωνα με το άρθρο 7 της οδηγίας 2004/42/ΕΚ σε συνδυασμό με το παράρτημα I της οδηγίας αυτής, τα κράτη μέλη συντάσσουν και υποβάλλουν στην Επιτροπή την πρώτη έκθεση σχετικά με την εφαρμογή της οδηγίας το αργότερο έως τις 30 Ιουνίου 2008.
            
         
               (3)
            
            
               Επομένως, είναι αναγκαίο να καθιερωθεί κοινό μορφότυπο γι’ αυτή την πρώτη έκθεση, η οποία πρέπει να καλύπτει την περίοδο από την 1η Ιανουαρίου 2007 έως τις 31 Δεκεμβρίου 2007.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 12 παράγραφος 2 της οδηγίας 2004/42/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τη σύνταξη της έκθεσης που πρέπει να υποβληθεί στην Επιτροπή σύμφωνα με το άρθρο 7 της οδηγίας 2004/42/ΕΚ, και να καλύπτει την περίοδο από την 1η Ιανουαρίου 2007 έως τις 31 Δεκεμβρίου 2007, τα κράτη μέλη χρησιμοποιούν το μορφότυπο που παρατίθεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 22 Μαρτίου 2007.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 143 της 30.4.2004, σ. 87.
   
      ΠΑΡΑΡΤΗΜΑ
      ΚΟΙΝΟ ΜΟΡΦΟΤΥΠΟ ΓΙΑ ΤΗΝ ΥΠΟΒΟΛΗ ΤΗΣ ΠΡΩΤΗΣ ΕΚΘΕΣΗΣ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΗΣ ΟΔΗΓΙΑΣ 2004/42/ΕΚ ΚΑΤΑ ΤΗΝ ΠΕΡΙΟΔΟ ΑΠΟ 1ης ΙΑΝΟΥΑΡΙΟΥ ΕΩΣ 31 ΔΕΚΕΜΒΡΙΟΥ 2007
      1.   Γενικές πληροφορίες και διοικητικές ρυθμίσεις
      
                  1.1.
               
               
                  Υπεύθυνη αρχή για την παρούσα έκθεση:
                  
                              Ονομασία
                           
                           
                               
                           
                        
                              Διεύθυνση
                           
                           
                               
                           
                        
                              Αρμόδιος
                           
                           
                               
                           
                        
                              Ηλεκτρονική διεύθυνση
                           
                           
                               
                           
                        
                              Τηλέφωνο
                           
                           
                               
                           
                        
            
                  1.2.
               
               
                  Στο πλαίσιο της εφαρμογής της οδηγίας 2004/42/ΕΚ, παρακαλείστε να αναφέρετε την αρχή ή τις αρχές που έχουν οριστεί σύμφωνα με το άρθρο 5 της εν λόγω οδηγίας και είναι υπεύθυνη (-ες) για:
                  
                              1.
                           
                           
                              την κατάρτιση, τον συντονισμό και τη διαχείριση του προγράμματος παρακολούθησης (σε εθνικό επίπεδο)·
                           
                        
                              2.
                           
                           
                              τη διενέργεια επιτόπιων επιθεωρήσεων και ελέγχων (σε περιφερειακό ή/και τοπικό επίπεδο)·
                           
                        
                              3.
                           
                           
                              την επιβολή των απαιτήσεων της οδηγίας σε περίπτωση παραβάσεων.
                           
                        
            2.   Πρόγραμμα παρακολούθησης (άρθρο 6 της οδηγίας 2004/42/ΕΚ)
      
                  2.1.
               
               
                  Εάν υπάρχει γραπτή έκδοση του εθνικού προγράμματος παρακολούθησης, παρακαλείστε να επισυνάψετε αντίγραφό του στο παράρτημα της έκθεσης.
               
            
                  2.2.
               
               
                  Περιγράψτε εν συντομία το πρόγραμμα που καταρτίστηκε για την παρακολούθηση και την εξακρίβωση της συμμόρφωσης με την οδηγία 2004/42/ΕΚ, αναφέροντας ιδιαίτερα τα ακόλουθα στοιχεία:
                  
                              1.
                           
                           
                              τις οριακές τιμές ΠΟΕ που καθορίζονται στο παράρτημα ΙΙ της οδηγίας·
                           
                        
                              2.
                           
                           
                              τις απαιτήσεις επισήμανσης που προβλέπονται στο άρθρο 4 της οδηγίας.
                           
                        
            
                  2.3.
               
               
                  Αναφέρατε εάν διενεργούνται επιθεωρήσεις στις ακόλουθες επιχειρήσεις:
                  
                              1.
                           
                           
                              σε παραγωγούς των προϊόντων που καλύπτονται από την οδηγία 2004/42/ΕΚ·
                           
                        
                              2.
                           
                           
                              σε εισαγωγείς των προϊόντων που καλύπτονται από την οδηγία 2004/42/ΕΚ·
                           
                        
                              3.
                           
                           
                              σε χονδρεμπόρους, λιανεμπόρους, επαγγελματίες τελικούς χρήστες των ελεγχόμενων προϊόντων ή άλλες επιχειρήσεις, στις οποίες συμπεριλαμβάνονται, π.χ., εγκαταστάσεις φανοποιίας αυτοκινήτων, που δεν καλύπτονται πλέον από την οδηγία 1999/13/ΕΚ του Συμβουλίου (1)
                              
                           
                        Επιπλέον, εάν διενεργούνται οι ανωτέρω επιθεωρήσεις, περιγράψτε εν συντομία:
                  
                              1.
                           
                           
                              το είδος των επιθεωρήσεων που διενεργήθηκαν (επιτόπιες επισκέψεις, δειγματοληψίες και αναλύσεις προϊόντων, εξακρίβωση των δεδομένων για αποθέματα και πωλήσεις, έλεγχοι της επισήμανσης, άλλα)·
                           
                        
                              2.
                           
                           
                              τη συχνότητα των επιθεωρήσεων που διενεργήθηκαν (συστηματικές ετήσιες επιθεωρήσεις, επιθεωρήσεις που περιορίστηκαν στους σημαντικότερους παραγωγούς/εισαγωγείς, δειγματοληπτικές επιθεωρήσεις, άλλες).
                           
                        
            
                  2.4.
               
               
                  Αναφέρατε τον αριθμό επιχειρήσεων, που ασχολούνται με την παραγωγή και τη διάθεση των προϊόντων στην αγορά, στις οποίες πραγματοποιήθηκαν επιθεωρήσεις το 2007 και, εάν είναι δυνατόν, τον αριθμό επιθεωρήσεων που έχουν προγραμματιστεί για το 2008, κατά προτίμηση συμπληρώνοντας τον ακόλουθο πίνακα. Εάν υπάρχουν διαθέσιμα σχετικά δεδομένα, αναφέρατε κατ’ εκτίμηση τον συνολικό αριθμό επιχειρήσεων που ασχολούνται με την παραγωγή και τη διάθεση των προϊόντων στην αγορά, καθώς και τις συνολικές ποσότητες των σχετικών προϊόντων (που παρήχθησαν και διατέθηκαν στην αγορά το 2007 στο συγκεκριμένο κράτος μέλος):
                  
                              Είδος επιχειρήσεων
                           
                           
                              Συνολικός αριθμός επιχειρήσεων
                           
                           
                              Αριθμός επιχειρήσεων που επιθεωρήθηκαν το 2007
                           
                           
                              Συνολικές ποσότητες προϊόντων που καλύπτονται από την οδηγία 2004/42/ΕΚ
                              (kg)
                           
                           
                              Προγραμματισμός επιθεωρήσεων για το 2008
                           
                        
                              Παραγωγοί
                           
                           
                               
                           
                           
                               
                           
                           
                               
                           
                           
                               
                           
                        
                              Εισαγωγείς
                           
                           
                               
                           
                           
                               
                           
                           
                               
                           
                           
                               
                           
                        
                              Άλλοι
                           
                           
                               
                           
                           
                               
                           
                           
                               
                           
                           
                               
                           
                        
            
                  2.5.
               
               
                  Πώς εξακριβώνουν οι αρμόδιες αρχές ότι υπάρχει συμμόρφωση, χρησιμοποιώντας τις μεθόδους αναφοράς για τις μετρήσεις, οι οποίες περιγράφονται στο παράρτημα ΙΙΙ της οδηγίας 2004/42/ΕΚ;
               
            
                  2.6.
               
               
                  Εάν ασχολούνται διάφορες αρχές με την εφαρμογή της οδηγίας 2004/42/ΕΚ (πρβλ. σημείο 1.2 ανωτέρω), αναφέρατε τα μέτρα που λήφθηκαν για να διασφαλιστεί κατά το δυνατόν ομοιόμορφη εφαρμογή της οδηγίας σε ολόκληρη την επικράτεια.
               
            
                  2.7.
               
               
                  Ποιες κυρώσεις επιβάλλονται σε περίπτωση παράβασης των εθνικών διατάξεων που θεσπίζονται κατ’ εφαρμογή του άρθρου 10 της παρούσας οδηγίας;
               
            
                  2.8.
               
               
                  Εάν είναι δυνατόν, αναφέρατε κατ’ εκτίμηση τον συνολικό αριθμό μελών του προσωπικού που ασχολούνται με την παρακολούθηση και τον έλεγχο, τα προσόντα τους, καθώς και την κατ’ εκτίμηση ετήσια δαπάνη για την παρακολούθηση, σε ευρώ (προσωπικό, δειγματοληψία και ανάλυση, έλεγχοι επισήμανσης, επιβολή, άλλες δαπάνες).
               
            3.   Βασικά αποτελέσματα του προγράμματος παρακολούθησης που εφαρμόστηκε το 2007 (άρθρο 7 της οδηγίας 2004/42/ΕΚ)
      
                  3.1.
               
               
                  Σε σύγκριση με τον συνολικό αριθμό ελέγχων που διενεργήθηκαν, πόσα περιστατικά μη συμμόρφωσης (%) με τις οριακές τιμές ΠΟΕ του παραρτήματος II της οδηγίας 2004/42/ΕΚ εντοπίστηκαν το 2007; Εάν είναι δυνατόν, να αναφερθούν:
                  
                              1.
                           
                           
                              κατηγορίες του σχετικού προϊόντος σύμφωνα με το εν λόγω παράρτημα·
                           
                        
                              2.
                           
                           
                              ποσότητες προϊόντων που δεν ήταν σύμφωνα με αυτές τις οριακές τιμές.
                           
                        
            
                  3.2.
               
               
                  Σε σύγκριση με τον συνολικό αριθμό ελέγχων που διενεργήθηκαν, πόσα περιστατικά μη συμμόρφωσης (%) με τις υποχρεώσεις επισήμανσης που προβλέπονται στο άρθρο 4 της οδηγίας 2004/42/ΕΚ εντοπίστηκαν το 2007; Εάν είναι δυνατόν, να γίνει διάκριση μεταξύ των ακόλουθων κατηγοριών:
                  
                              1.
                           
                           
                              προϊόντα που δεν πληρούν τις απαιτήσεις όσον αφορά την επισήμανση και την περιεκτικότητα σε ΠΟΕ·
                           
                        
                              2.
                           
                           
                              προϊόντα που πληρούν τις απαιτήσεις όσον αφορά την περιεκτικότητα σε ΠΟΕ, αλλά όχι όσον αφορά την επισήμανση.
                           
                        
            
                  3.3.
               
               
                  Σε περίπτωση μη συμμόρφωσης, ποιες ενέργειες έγιναν στη συνέχεια ώστε να εξασφαλιστεί η συμμόρφωση με την οδηγία 2004/42/ΕΚ;
               
            4.   Απαλλαγές που χορηγήθηκαν βάσει του άρθρου 3 παράγραφος 2 της οδηγίας 2004/42/ΕΚ
      
                  4.1.
               
               
                  Πώς καθορίστηκε το καθεστώς παρεκκλίσεων που προβλέπεται στο άρθρο 3 παράγραφος 2 της οδηγίας 2004/42/ΕΚ;
               
            
                  4.2.
               
               
                  Τι σύστημα ελέγχου καθορίστηκε προκειμένου να εξασφαλιστεί ότι τα προϊόντα που καλύπτονται από την παρέκκλιση του άρθρου 3 παράγραφος 2 της οδηγίας 2004/42/ΕΚ δεν πωλούνται, ούτε χρησιμοποιούνται από εγκαταστάσεις που δεν είναι καταχωρισμένες σε μητρώο ή για τις οποίες δεν έχει εκδοθεί άδεια, σύμφωνα με τα άρθρα 3 και 4 της οδηγίας 1999/13/ΕΚ;
               
            
                  4.3.
               
               
                  Εάν υπάρχουν διαθέσιμα δεδομένα, αναφέρατε κατ’ εκτίμηση την ποσότητα προϊόντων που απαλλάχθηκαν (σύμφωνα με την ταξινόμηση του παραρτήματος Ι της οδηγίας 2004/42/ΕΚ) το 2007.
               
            5.   Ατομικές άδειες που χορηγήθηκαν βάσει του άρθρου 3 παράγραφος 3 της οδηγίας 2004/42/ΕΚ
      
                  5.1.
               
               
                  Έχετε κάνει χρήση της δυνατότητας χορήγησης ατομικών αδειών, η οποία προβλέπεται στο άρθρο 3 παράγραφος 3 της οδηγίας 2004/42/ΕΚ;
               
            
                  5.2.
               
               
                  Εάν ναι, περιγράψτε εν συντομία τη λειτουργία του συστήματος χορήγησης ατομικών αδειών:
                  
                              1.
                           
                           
                              Ποιες αρχές είναι αρμόδιες για τη χορήγηση ατομικών αδειών;
                           
                        
                              2.
                           
                           
                              Ποιες αρχές είναι αρμόδιες για τον χαρακτηρισμό των κτιρίων ή/και των αυτοκινήτων αντικών ως ιδιαίτερης ιστορικής και πολιτιστικής αξίας;
                           
                        
                              3.
                           
                           
                              Σύμφωνα με ποια κριτήρια έχει καθοριστεί η ιδιαίτερη ιστορική και πολιτιστική αξία;
                           
                        
                              4.
                           
                           
                              Εάν είναι δυνατόν, αναφέρατε κατ’ εκτίμηση τον αριθμό κτιρίων ή/και αυτοκινήτων αντικών που έχουν χαρακτηριστεί από τις αρμόδιες αρχές ως ιδιαίτερης ιστορικής και πολιτιστικής αξίας.
                           
                        
                              5.
                           
                           
                              Πώς εξασφαλίζεται ότι τα εν λόγω προϊόντα:
                              
                                          α)
                                       
                                       
                                          πωλούνται μόνον σε «αυστηρώς περιορισμένες» ποσότητες·
                                       
                                    
                                          β)
                                       
                                       
                                          χρησιμοποιούνται μόνον προκειμένου να αποκατασταθούν και να συντηρηθούν διατηρητέα κτίρια ή/και αυτοκίνητα αντίκες;
                                       
                                    
                        
                              6.
                           
                           
                              Περιγράψτε τις κατηγορίες και τις ποσότητες προϊόντων για τα οποία χορηγήθηκε άδεια σύμφωνα με το άρθρο 3 παράγραφος 3 της οδηγίας 2004/42/ΕΚ, κατά προτίμηση χρησιμοποιώντας τον ακόλουθο πίνακα:
                              
                                          Κατηγορίες
                                       
                                       
                                          Αντιστοιχία με το παράρτημα I της οδηγίας 2004/42/ΕΚ
                                       
                                       
                                          Ποσότητες «έτοιμου προς χρήση» προϊόντος για το οποίο χορηγήθηκε άδεια (kg)
                                       
                                    
                                          Κατηγορία 1
                                       
                                       
                                           
                                       
                                       
                                           
                                       
                                    
                                          Κατηγορία 2 κ.λπ.
                                       
                                       
                                           
                                       
                                       
                                           
                                       
                                    
                        
            6.   Λοιπές σχετικές πληροφορίες
      
                  6.1.
               
               
                  Ποιες ήταν οι κυριότερες δυσκολίες που ανέκυψαν κατά την κατάρτιση και την εφαρμογή του προγράμματος παρακολούθησης, συμπεριλαμβανομένων των προβλημάτων όσον αφορά την εφαρμογή της οδηγίας ή των διοικητικών προβλημάτων που προέκυψαν κατά την εφαρμογή του συγκεκριμένου προγράμματος παρακολούθησης; Πώς υπερκεράστηκαν αυτές οι δυσκολίες;
               
            
                  6.2.
               
               
                  Παρακαλείστε να διατυπώσετε τυχόν άλλα σχόλια, υποδείξεις ή να αναφέρετε πληροφορίες σχετικά με την εφαρμογή της οδηγίας 2004/42/ΕΚ.
               
            
         (1)  ΕΕ L 85 της 29.3.1999, σ. 1.